2025 నాటికి రెండింత‌ల‌వ‌నున్న దేశ ఆర్థికం
TNN| Mar 26, 2018, 04.53 PM IST
2025 క‌ల్లా దేశ ఆర్థిక వ్య‌వ‌స్థ రెట్టింపై 5 ల‌క్ష‌ల కోట్ల డాల‌ర్ల‌కు చేరుతుంద‌ని ఆర్థిక మంత్రిత్వ శాఖ తెలిపింది. అయితే ఆర్‌బీఐ నిర్ధేశించిన ల‌క్ష్యానికి అనుగుణంగా ద్ర‌వ్యోల్బ‌ణ ప‌రిస్థితుల‌న్న‌ప్పుడే ఇది సాధ్య‌మ‌వుతుంద‌ని పేర్కొంది. ప్ర‌స్తుతం 2.5 ల‌క్ష‌ల కోట్ల డాల‌ర్లుగా ఉన్న భార‌త ఆర్థిక వ్య‌వ‌స్థ విలువ ప‌రంగా ప్ర‌పంచంలో 6 వ స్థానంలో ఉంది.
“ప్ర‌స్తుతం మ‌న దేశం 7-8 శాతం వృద్ధి రేటు సాధిస్తోంది. అయితే అంకుర సంస్థ‌లు, మౌలిక వ‌స‌తులు, సూక్ష్మ, మ‌ధ్య త‌ర‌హా ప‌రిశ్ర‌మ‌లపై దృష్టి సారిస్తే ఈ వృద్ది రేటును మ‌రింత ముందుకు వెళ్ల‌గ‌లద‌ని” కేంద్ర ఆర్థిక వ్య‌వ‌హారాల కార్య‌ద‌ర్శి సుభాష్ చంద్ర అంచ‌నా వేశారు. సీఐఐ గ్లోబ‌ల్ ఇండ‌స్ట్రీ అసోసియేష‌న్స్ స‌మ్మిట్‌లో ఆయ‌న‌ మాట్లాడుతూ వ‌స్తు, సేవ‌ల‌ను ఉత్ప‌త్తి చేస్తూ వ‌చ్చే 7-8 ఏళ్ల పాటు డిమాండ్‌ను సృష్టించుకోగ‌లిగితే ఈ త‌ర‌హా వృద్ధి రేటును ఆశించ‌డం స‌రైన‌ద‌నే చెప్పుకొచ్చారు. 2025 క‌ల్లా దేశ ఆర్థిక వ్య‌వ‌స్థ సైతం 5 ల‌క్ష‌ల కోట్ల డాల‌ర్ల‌కు చేరుతుందని ఆశాభావం వ్య‌క్తం చేశారు.
Read also in English
ఆర్‌బీఐ నిర్ధేశించిన ల‌క్ష్యమైన 4 శాతం(+/- 2 శాతం) క‌నుగుణంగానే ప్ర‌స్తుతం ద్ర‌వ్యోల్బ‌ణ ప‌రిస్థితులున్నాయ‌ని, భవిష్య‌త్‌లోనూ న‌ష్ట‌భ‌య ప‌రిస్థితులు ఏర్ప‌డే అవ‌కాశం లేద‌ని తెలిపారు. ఇంకా ప్ర‌స్తుతం ఫిబ్ర‌వ‌రి నెల‌కు డ‌బ్ల్యూపీఐ ద్ర‌వ్యోల్బ‌ణం 7 నెల‌ల క‌నిష్టానికి చేరి 2.48% వ‌ద్ద కొన‌సాగుతోందని, వినియోగ‌దారు సంబంధిత రిటైల్ ద్ర‌వ్యోల్బ‌ణం 4 నెల‌ల క‌నిష్ఠ స్థాయి 4.44 శాతానికి చేరింద‌ని చెప్పుకొచ్చారు.